### S.C. NOCO CARPATIC S.R.L.

##  Nr. ......... / .............................

PROCES VERBAL

al ***Conferinţei I de amenajare*** pentru avizarea temei de proiectare privind

 amenajamentul silvic al fondului forestier proprietate privată aparţinând

Composesoratului „Măgura” Pui, judeţul Hunedoara

**Participanţi :**

|  |  |  |
| --- | --- | --- |
| *1* | *ing. Cristea Marius – delegat MMAP* |  *.....................* |
| *2* | *dr. ing. Petrila Marius – expert C.T.A.P.*  |  *.....................* |
| *3* | *ing. Firus Daniel. - Şef O.S. Carpatina SRL* |  *.....................* |
| *4* | *Bărbuți Ioan - Reprezentant Composesoratul Măgura Pui* |  *.....................* |
| *5* | *ing. - reprezentant A.P.M. Hunedoara*  |  *.....................* |
| *6* | *ing. - reprezentant ANANP Hunedoara* | *.....................* |
| *7* | *ing. - reprezentant Parcul Natural Grădiștea Muncelului-Cioclovina* | *.....................* |
| *8* | *ing. Ghejeu Ioan – şef proiect S.C.* *NOCO CARPATIC S.R.L.* |  *.....................* |
| *9* | *ing. Ghejeu Ioan – proiectant S.C.* *NOCO CARPATIC S.R.L.* |  *.....................* |

În conformitate cu prevederile din “Norme tehnice pentru amenajarea pădurilor” s-a analizat tema de proiectare pentru **amenajarea fondului forestier proprietate privată aparţinând Composesoratului „Măgura” Pui, judeţul Hunedoara.**

În urma discuţiilor şi analizelor s-au constatat următoarele :

1. **Documente de proprietate**

Documentul care atestă proprietatea **privată aparţinând Composesoratului „Măgura” Pui, judeţul Hunedoara,** asupra fondului forestier de amenajat este :

* **Titlul de Proprietate nr. 42 din 20.07.2004**
* **Titlul de Proprietate nr. 138 din 17.03.2009**
* **Titlul de Proprietate nr. 224 din 25.10.2012**
* **Titlul de Proprietate nr. 283 din 19.04.2013**

Suprafaţa fondului forestier **proprietate privată aparţinând Composesoratului „Măgura” Pui, judeţul Hunedoara,** provine din:

|  |  |  |  |  |
| --- | --- | --- | --- | --- |
| **Ocolul Silvic** | **U.P.** | **Parcele aferente** | **Suprafata acte proprietate, ha** | **Suprafata amenajament anterior, ha** |
| Pui | I Fizești | %38, %39, 42-46, %52, 62-65, %66 | 276,0 | 276,0 |
| Baru | III Baru | 231-235 | 161,5 | 161,5 |
| Hațeg | I Cioclovina | %79, 80-83, %94, 95 | 229,1 | 229,4 |
| **TOTAL GENERAL** | **666,6** | **666,9** |

O copie a respectivului document de proprietate va fi pusă la dispoziţia proiectantului în vederea introducerii acestuia în amenajament, la capitolul documente de proprietate.

1. **Suprafaţa** totală a fondului forestier **proprietate privată aparţinând Composesoratului „Măgura” Pui, judeţul Hunedoara,** care face obiectul reamenajării este de 666,6 ha, conform documentelor de proprietate.
2. **Constituirea unităţii de producţie**

Pentru fondul forestier **proprietate privată aparţinând Composesoratului „Măgura” Pui, judeţul Hunedoara,** provenit din reconstituirea dreptului de proprietate prin aplicarea Legii nr. . 18/1991, 1/2000 și 247/2005, a fost întocmit un amenajament distinct, intrat în vigoare la data de 01.01.2011, fiind constituită o unitate de producţie denumită U.P. I Măgura.

Având în vedere că în perioada de aplicare a respectivului amenajament precedent proprietatea forestieră nu a suferit modificări esenţiale, la actuala reamenajare se va constitui o singură unitate de producţie, ce va fi denumită **U.P. I Măgura**, alcătuită din fondul forestier **proprietate** **privată aparţinând Composesoratului „Măgura” Pui, judeţul Hunedoara.**

1. **Limitele fondului forestier** care va face obiectul reamenajării sunt cele din documentul de proprietate.
2. **Numerotarea bornelor, parcelarului şi subparcelarului**

Cu ocazia lucrărilor de teren (descrieri parcelare) se va păstra pe cât posibil numerotarea actuală a parcelelor. Pichetajul parcelar şi subparcelar se va executa cu vopsea roşie, conform normelor de amenajare a fondului forestier în vigoare.

Bornele îşi vor păstra pe cât posibil numerele vechi. Dacă va fi necesar, se vor amplasa şi borne noi, numerotate în continuarea celor existente

Delimitările parcelare, limitele de proprietate şi bornele vor fi executate de către proprietar împreună cu personalul de teren autorizat al administratorului (Ocolul Silvic), iar cele subparcelare de către proiectant.

Subparcelarul se va reactualiza conform stării actuale a arboretelor, în concordanţă cu criteriile de constituire a subparcelelor din “Norme tehnice pentru amenajarea pădurilor-ediţia 2000” şi se va materializa pe teren.

1. **Baza cartografică**

Se va utiliza baza cartografică formată din cele mai recente planuri restituite cu curbe de nivel la scara 1:5000.

În cazul în care se constată lipsa de planuri proiectantul împreună cu beneficiarul vor face demersurile necesare la OCPI pentru obţinerea celei mai noi baze cartografice.

Ridicările în plan se vor executa cu precădere pentru subparcelele nou constituite şi totodată acolo unde situaţia din teren o impune.

1. **Ocupaţii şi litigii :**

În U.P. Măgura nu sunt ocupații și litigii.

1. **Zonarea funcţională**

La amenajarea anterioară fondul forestier **proprietate privată aparţinând Composesoratului „Măgura” Pui, judeţul Hunedoara,** a fost încadrat în grupa I-a funcţională - păduri cu funcţii speciale de protecţie: 654,3 ha cu următoarele categorii funcţionale:

- *1.5L - Pădurile constituite în zone de protecţie (zone tampon) a rezervaţiilor din parcurile naţionale şi a altor rezervaţii (T III) - 137,5 ha;*

*- 1.5C - Rezervaţii naturale, ce cuprind suprafeţe de teren şi de ape (din fondul forestier) de întinderi variate, destinate conservării unor medii de viaţă, a genofondului şi ecofondului forestier, constituite potrivit "Legii privind protecţia mediului înconjurător" (T I) - 381,1 ha.*

*- 1.2A - Pădurile situate pe stâncării, pe grohotişuri, pe terenuri cu eroziune în adâncime, pe terenuri cu înclinare mai mare de 35 grade, iar cele situate pe substrate de fliş, nisipuri sau pietrişuri, cu înclinare mai mare de 30 grade (T II) - 104,9 ha.*

*- 1.2C - Benzile de pădure din jurul golurilor alpine, cu lăţimi de 100-300 m, constituite cu ocazia lucrărilor de amenajarea pădurilor în funcţie de panta şi natura terenului, precum şi de starea de vegetaţie pădurilor respective (T II) - 14,3 ha.*

*- 1.5H - Pădurile stabilite ca rezervaţii pentru producerea de seminţe forestiere şi conservării genofondului forestier, stabilite de Ministerul Silviculturii, neincluse în rezervaţiile constituite potrivit "Legii privind protecţia mediului înconjurător" (T II) - 16,5 ha*

Proiectantul va reanaliza încadrarea pe grupe şi categorii funcţionale a fiecărui arboret în parte în conformitate cu “Normele tehnice pentru amenajarea pădurilor” și ținând cont de prevederile OM 766/2018, cu modificările și completările ulterioare.

În situaţia în care, în legislaţia de mediu referitoare la ariile naturale protejate sunt restricţii, acestea se vor identifica prin includerea arboretelor în tipurile funcţionale, grupele si subgrupele funcţionale corespunzătoare restricţiilor impuse.

Menţionăm că întrega suprafață a fondului forestier **proprietate privată aparţinând Composesoratului „Măgura” Pui, judeţul Hunedoara**, care va face obiectul amenajamentului este situat în siturile Natura 2000 ROSCI 0087 Grădiștea Muncelului – Cioclovina, ROSPA0045 Grădiștea Muncelului – Cioclovina, ROSCI0236 Strei – Hațeg.

1. **Subunităţi de gospodărire**

La amenajarea anterioară arboretele analizate erau incluse în următoarele subunităţi de gospodărire:

* SU.P. "A" - Codru regulat - sortimente obişnuite – 137,5 ha;
* SU.P. "M" - Păduri supuse regimului de conservare deosebită – 119,2 ha.
* SU.P. "E" - Rezervaţii pentru ocrotirea integrală a naturii, potrivit legii – 381,1 ha;
* SU.P. "K" - Rezervaţii seminologice – 16,5 ha;

La amenajarea actuală se recomandă menţinerea subunităţilor de gospodărire.

Dacă pe parcursul desfăşurării lucrărilor de teren va apărea necesitatea constituirii unor alte tipuri de subunităţi, proiectantul va aduce la cunoştinţa Conferinţei a II-a de amenajare care va decide oportunitatea creării acestora.

1. **Stabilirea ţelurilor de gospodărire şi a bazelor de amenajare**

*10.1 Obiectivele social economice şi ecologice, funcţii*

Obiectivele ecologice, sociale şi economice se vor adopta funcţie de situaţiile concrete din teren.

Ţelurile de gospodărire a pădurii se stabilesc în concordanţă cu obiectivele ecologice, sociale şi economice şi cu respectarea dreptului de proprietate asupra pădurilor, exercitat potrivit prevederilor legale.

Având în vedere faptul că suprafaţa ce urmează a fi amenajată este cuprinsă în siturile Natura 2000 ROSCI 0087 Grădiștea Muncelului – Cioclovina, ROSPA0045 Grădiștea Muncelului – Cioclovina, ROSCI0236 Strei – Hațeg la stabilirea obiectivelor social economice si ecologice se va ţine cont de prevederile legislaţiei în vigoare legate de gospodărirea şi administrarea sitului.

* 1. *Bazele de amenajare* propuse a se adopta sunt :
* regimul *codru*;
* compoziţia ţel: corespunzătoare tipului natural fundamental de pădure pentru arboretele exploatabile şi compoziţia ţel la exploatabilitate pentru celelalte arborete;
* exploatabilitatea: *de protecţie* exprimată prin *vârsta exploatabilităţii de protecţie* pentru arboretele din grupa I-a funcţională care vor fi luate în considerare la reglementarea procesului de producţie lemnoasă încadrate în S.U.P. A si *tehnica* exprimata prin *varsta exploatabilitatii tehnice* pentru arboretele din grupa a II-a functionala;
* tratamente : tăieiri progresive;
* ciclul: se va stabili în concordanţă cu vârsta medie a exploatabilităţii, structura arboretelor, funcţiile atribuite şi provenienţa arboretelor.

În funcţie de restricţiile impuse de legislaţia de mediu, până la conferinta a II-a de amenajare se va analiza şi oportunitatea propunerii unor alte tratamente.

1. **Administrarea fondului forestier**

În prezent, suprafaţa fondului forestier **proprietate privată aparţinând Composesoratului „Măgura” Pui, judeţul Hunedoara**, este administrată de O.S. Carpatina S.R.L

1. **Probleme speciale**

♦ După desfășurarea conferinței I de amenajare, proprietarul are obligația de a iniția procedura de evaluare de mediu pentru amenajamentele silvice, în vederea obținerii actului administrativ privind evaluarea de mediu, al autorității de mediu responsabile.

♦ Proprietarii împreună administratorul (ocolul silvic) fondului forestier vor lua măsuri de reactualizare a limitelor parcelare si refacerea bornelor amenajistice.

♦ În arboretele ce necesită inventarieri fir cu fir, lucrările se vor executa în mod obligatoriu de către ocolul silvic, implicit și calculul volumelor.

♦ Proiectantul va analiza si propune noi categorii funcționale acolo unde condițiile staționale, orografice ale terenului sau obiectivele economice, sociale, de interes științific impun adoptarea acestora.

♦ Proiectantul va analiza daca suprafața fondului forestier se suprapune cu arie naturală protejată şi va propune noi categorii funcționale pentru suprafețele ce se suprapun cu situl Natura 2000 (în cazul suprapunerii);

♦ La efectuarea lucrărilor de teren şi la încadrarea arboretelor in planurile de lucrări, proiectantul va analiza şi aplica prevederile Ordinului 3397/2012 privind stabilirea criteriilor şi indicatorilor de identificare a pădurilor virgine şi cvasivirgine în România.

♦ În cazul diferențelor de suprafață față de actele de proprietate, proiectantul va justifica aceste diferențe si va notifica in scris proprietarul despre acestea.

♦În cazul în care, în urma efectuării lucrărilor de teren se vor constata eventualele probleme speciale (scoateri definitive sau temporare din fond forestier apărute pe parcursul derulării amenajamentelor anterioare, pierderea de suprafeţe în defavoarea altor proprietari, neconcordanţe dintre actele de proprietate şi situaţia reală din teren privind suprafeţele, scoaterea de suprafeţe din circuitul productiv, etc) vor fi aduse la cunoştinţă proiectantului de către proprietar şi administratorul fondului forestier până cel târziu la definitivarea etapei de teren, urmând a fi analizate şi de comun acord se va lua o hotărâre privind soluţionarea acestor probleme, conform reglementărilor în vigoare.

♦ Personalul Ocolului Silvic ce administrează sau prestează servicii pentru fondul forestier ce face obiectul amenajării are obligaţia participării la faza de teren înpreună cu proiectantul.

♦ În contextul actual provocat de situația epidemiologică, cu adresa nr. ........................s-a solicitat punct de vedere la APM și ANANP, primindu-se răspuns cu adresa nr. ................. .

♦ După efectuarea lucrărilor de teren proiectantul va solicita la Garda Forestieră Timișoara delegarea unui reprezentant în vederea receptionării lucrărilor de amenajare a pădurilor – faza teren

♦ După susținerea conferinței I de amenajare și recepției lucrărilor de amenajare – faza teren, în termen de 30 zile de la data desfăşurării, șeful de proiect are obligația să încarce în SUMAL 2.0 AMENAJARE copia procesului verbal al conferinţei I de amenajare și copia procesului verbal privind verificarea şi recepţia lucrărilor de teren

♦ Conferinţa I avizează Tema de proiectare elaborată pentru amenajarea fondului forestier **proprietate privată aparţinând Composesoratului „Măgura” Pui, judeţul Hunedoara,** cu luarea în considerare a celor prevăzute în prezentul proces verbal.

*Procesul verbal s-a întocmit în 8 (opt) exemplare, câte unul pentru fiecare parte semnatară.*